open-index/open-wikipedia-markdown huggingface dataset:
Challengerin syvänne

**Challengerin syvänne** on maankuoren pinnan syvin tunnettu kohta. Syvänteen alin kohta on 10&nbsp;994 metriä, mittavirheen ollessa enintään ±40 metriä. Koko Mariaanien hauta on mitattu moniäänisellä kaikuluotauksella 100 metrin erotustarkkuudella.

Challengerin syvänne sijaitsee Mariaanien haudan eteläosassa Tyynellämerellä, Filippiineiltä koilliseen. Syvänne on saanut nimensä brittiläisen tutkimusaluksen *[[HMS Challenger (1858)|HMS Challenger]]in* mukaan, joka tutki syvännettä ensimmäisenä vuonna 1875. 

Harva alus on käynyt syvänteessä ja kestänyt valtaisan paineen: miehitetty amerikkalainen sukellusvene *[[Trieste (batyskafi)|Trieste]]* vuonna 1960, miehittämätön japanilainen ROV-sukellusalus *[[ROV Kaiko|Kaiko]]* vuonna 1995, vuonna 2009 amerikkalainen miehittämätön ROV-sukellusalus *[[Nereus (sukellusvene)|Nereus]]* ja viimeisimpänä vuonna 2012 *[[Deepsea Challenger]]* elokuvaohjaaja James Cameronin ohjaamana.

## Lähteet
* Matkusta Mariaanien pohjalle (Tieteen kuvalehden artikkeli 22.8.2017)
* Tosi syvällä on käynyt vain kolme ihmistä (Tieteen kuvalehden artikkeli 11.10.2012)
* THE VOYAGE OF H.M.S. CHALLENGER (1872–1876)

### Viitteet
Blondi (koira)

Saksanpaimenkoira **Blondi** (1941 – 29. huhtikuuta 1945 Berliini) oli Martin Bormannin vuonna 1941 Adolf Hitlerille lahjoittama lemmikki.

Joissakin lähteissä Blondin syntymävuodeksi esitetään 1936. On kuitenkin todennäköisempää, että Bormann lahjoitti Blondin Hitlerille pentuna. Jotkut lähteet kertovat tosin, että Blondi olisi ollut keväällä 1945 yhdeksänvuotias, kun sillä teetettiin pentuja. Hitlerillä oli tapana nimetä koiriaan Blondaksi tai Blondiksi. Hän oli hankkinut jo vuonna 1926 yhden saksanpaimenkoiran, jonka hän oli nimennyt Blondaksi. Blondalla teetettiin vuonna 1930 pentuja, joista yhden Hitler piti itsellään ja nimesi myös Blondaksi. 

Hitler piti Blondista erityisen paljon. Hän antoi koiransa nukkua makuuhuoneessaan ja opetti sille temppuja. Vuonna 1942 hän osti sille seuraksi toisen saksanpaimenkoiran, Bellan. Hitlerin sihteeri Traudl Junge kuvaa kirjassaan *Viimeiseen saakka: Hitlerin sihteerin muistelmat* Blondin olleen parhaiten opetettu koira, jonka hän oli koskaan nähnyt. Ian Kershaw’n mukaan Hitler osoitti Blondille etenkin loppua kohti enemmän hellyyttä kuin ketään ihmistä kohtaan, Eva Braun mukaan lukien.
## Kuolema

Natsi-Saksan viimeisinä päivinä Blondi ja sen uudet pennut olivat Hitlerin mukana tämän komentobunkkerissa Berliinissä. Bunkkerissa Hitler oli ilmaissut pettymyksensä ”pettureihin”, kuten SS:n johtajaan Heinrich Himmleriin, joka oli yrittänyt solmia oman rauhan liittoutuneiden kanssa, ja hän suhtautuikin nyt vainoharhaisesti kaikkiin. Hän oli saanut SS-kirurgi Ludwig Stumpfeggerilta syanidikapseleita edellisvuoden lokakuussa. Näitä kapseleita oli jaettu myös kaikille muille bunkkerissa oleville halukkaille, jotka ilmoittivat tekevänsä itsemurhan yhdessä *Führerinsä* kanssa. Hitler itse epäili kapselien toimivuutta, ja hän määräsi, että yhtä kapseleista testattaisiin Blondilla. 

29. huhtikuuta 1945 hieman ennen iltapäivän palaveria Hitlerin henkilääkäri Werner Haase ja koirien hoitaja kersantti Fritz Tornow pakottivat Blondin suun auki. Haase murskasi syanidikapselin pihdeillä koiran suuhun, ja Blondi kuoli silmänräpäyksessä. Tornow oli silminnähden järkyttynyt. Hitler ei ollut paikalla, mutta hän tuli pian huoneeseen katsomaan koiransa ruumista lähtien hetken kuluttua sanaakaan sanomatta pois. Kersantti Tornow sai tehtäväkseen lopettaa Blondin pennut sekä myös muiden bunkkerissa olleiden koirat. Tornow riisti Joseph Goebbelsin lapsien koiranpennut ja vei ne bunkkerin tarhaan, jossa hän ampui ne pistoolilla kuoliaaksi.

## Lähteet
Kalervo Toivonen

**Kaarlo Kalervo Toivonen** (22. tammikuuta 1913 Uskela – 5. heinäkuuta 2006) oli suomalainen keihäänheittäjä ja olympiamitalisti. Sotien jälkeen hän muun muassa toimi valmentajana Belgiassa.

Opetusministeriö myönsi Toivoselle Pro Urheilu -tunnustuspalkinnon vuonna 2002.

## Saavutuksia

* Olympiapronssia Berliini 1936 (keihäänheitto, tulos 70,72 m)
* SM-pronssia 1936, 1937, 1938 ja 1943 (keihäänheitto)
* SM-hopeaa 1936 (viisiottelu)

## Ennätykset

* Keihäänheitto: 71,31 m (27. kesäkuuta 1939 Salossa) 
* Viisiottelu: 3116 pistettä (23. elokuuta 1937 Turussa)

## Lähteet

* 
* 
* Uskela rippikirja 1908-1917 (AP I Aa:31) Sivu 433 Moision Meritalo, Meritalo, Toivonen, Salimäki, Snellman, Rindell, Vikman ; SSHY  /
* 

### Viitteet
Kaj Tiel Plu

**Kaj Tiel Plu** (*Ja niin edelleen*) on espanjalainen musiikkiryhmä, joka esittää katalonialaista kansanmusiikkia esperantoksi. Yhtyeen ensimmäinen albumi *Sojle de la klara temp* ilmestyi vuonna 2000 ja toinen albumi *Plaĉas al mi* vuonna 2004. Kuitenkin jo vuonna 1989 he julkaisivat kirjasen *Fajreroj*, joka sisälsi katalonialaisia lauluja esperantoksi.

Yhtye esiintyy useimmiten erilaisissa esperantotapahtumissa ympäri Eurooppaa.

## Kokoonpano
*Isaac Barrera i Vila &ndash; basso
*Carles Vela i Aulesa &ndash; laulu ja huilu
*Elena Milla Saldón &ndash; lyömäsoittimet
*Anna Maria Sánchez &ndash; lyömäsoittimet
*Ferriòl Macip i Bonèt &ndash; viulu
*Josep Maria Milla i Saldon &ndash; laulu, huilu, tamburiini, mandoliini ja lyömäsoittimet
*Pau de Nut &ndash; sello ja laulu
*Xavier Rodon i Morera &ndash; päälaulu ja luuttu

## Tuotanto
***Sojle de la klara temp** (2000)
*#Cantiga
*#Kiam najtingalo kantas
*#Sojle de la klara temp'
*#Malfermu belulino
*#Al fianĉ'
*#Adiaŭ birdeto mia
*#La pasero
*#La brasikoj
*#En la fronto de Gandesa
***Plaĉas al mi** (2004)
*#Ni kunvenas
*#Ursa polko
*#Plaĉas al mi
*#Ĵulieto
*#La kato kaj la fripono
*#Balhano el Salardú
*#Joan del Riu
*#La aventuro
*#Mi volus esti dianto
*#Okcitana skotiŝo
*#Kial ploras ĉi blanka knabino
*#Brilas roso en mateno
*#Kalkan' fingro
*#La karcer' de Lleida
*#Vane fikajeras
*#Anda ĥaleo

## Aiheesta muualla
*Yhtyeen kotisivut
Gluecifer

**Gluecifer** on Oslossa 1994 perustettu hard rock -yhtye. Ensimmäinen albumi oli "Ridin' the Tiger" (1997). Neljäs albumi "Basement Apes" julkaistiin Sonyn leivissä ja "Automatic Thrill"istä tuli Glueciferin eniten myynyt albumi. Heinäkuussa 2005 yhtye ilmoitti hajoavansa. Marraskuussa 2017 yhtye ilmoitti palaavansa lavoille ja soittavansa Azkena Rock Festivaaleilla kesäkuussa 2018.

## Jäsenet
### Viimeisin kokoonpano

* Biff Malibu - laulu (1994-2005)
* Captain Poon - kitara, taustalaulu (1994-2005)
* Stu Manx - basso, taustalaulu (2000-2005)
* Raldo Useless - kitara (1996-2005)
* Danny Young - rummut, lyömäsoittimet (1997-2005)

### Aikaisemmat jäsenet

* Sindre Wexelsen Goksøyr - kitara (1994-1996)
* Anders Møller - rummut, lyömäsoittimet (1994-1997)
* Jon Average - basso (1994-2000)

## Diskografia
### Studioalbumit
* *[[Ridin' the Tiger]]* (1997)
* *[[Soaring With the Eagles at Night, To Rise With the Pigs in the Morning]]* (1998)
* *[[Head to Head Boredom]]* (1999)
* *[[Tender is the Savage]]* (2000)
* *[[Basement Apes]]* (2003)
* *[[Automatic Thrill]]* (2004)
* *[[Kings of Rock - Best Of And Rarities]]* (2008)

### EP:t
* Dick Disguised as Pussy - 1996
* Nineteen Inches of Rock (CD) - 1996
* Gary O´Kane
* Respect the Rock (split Hellacopters) (CD)
* Head to Head Boredom (CD)
* Reversed - 2002

### 7":t

* God's Chosen Dealer - 1995
* Leather Chair - 1997
* Shitty City - 1997
* Dambuster - 1997
* Mano-a-Mano - 1998
* Lard Ass Hagen - 1998
* Get the Horn (myös CD-Single) - 1998
* The Year of Manly Living (myös CD-Single) - 1998
* Boiler Trip (split Electric Frankenstein) - 1998
* Get That Psycho Out of My Face - 1999
* Splitsingle Gluecifer / Murder City Devils - 1999

### 10":t

* Get the Horn (myös Mini-CD) - 2000
* Respect the Rock (myös Mini-CD) - 2002
* Ritual Savage (split Danko Jonesin sekä Peter Pan Speedrockin kanssa) - 2003

### Mini-CD:t

* Get the Horn (myös 10") - 2000
* Respect the Rock (myös 10") - 2002

### CD-Singlet

* Get the Horn (myös 7") - 1998
* The Year of Manly Living (myös 7") - 1998
* Easy Living
* Losing End - 2002
* A Call From the Other Side - 2004

## Aiheesta muualla
* Glueciferin viralliset sivut
Eivor (täsmennyssivu)

**Eivor** voi tarkoittaa ainakin seuraavia asioita:
* Eivor, pohjoismainen naisen etunimi
* Eivør Pálsdóttir, färsaarelainen laulajatar
* M/S Eivor, suomalainen yhteysalus.
Janakkalan kirkko

**Janakkalan Pyhän Laurin kirkko** on keskiaikainen harmaakivikirkko. Se sijaitsee Janakkalan kunnassa Tarinmaalla, jota myös kirkonkyläksi kutsutaan, ja on saanut nimensä Pyhän Laurin mukaan. Kirkon rakennuttajana pidetään Åke Tottia. Kirkko on vihitty käyttöön ilmeisesti 19. syyskuuta 1520. Kirkkoon mahtuu noin 650 ihmistä.

Perimätiedon mukaan paikalle on rakennettu puukirkko 1200-luvulla. Se on saattanut sijaita nykyisen kellotapulin edessä, koska ohitse kulkevaa maantietä alennettaessa sieltä löytyi hautoja, jotka ovat saattaneet olla vanhan kirkon lattian alla.

Sakaristo ja asehuone purettiin 1800-luvulla, kun kirkko muutettiin empiretyyliseksi ristikirkoksi ja itäpäätyyn rakennettiin uusi sakaristo. Kellotapuli on kirkonrakentaja Martti Tolpon rakentama ja se valmistui vuonna 1785. Kirkonkellot ovat 1600- ja 1700-luvuilta.

Alttaritaulu on tyypillinen Kristuksen ristiinnaulitsemista kuvaava maalaus. Se on B. A. Godenhjelmin maalaus "Jeesus ristillä"  vuodelta 1851. 1660-luvulta peräisin oleva saarnastuoli on oletettavasti pohjalaisen Mikael Mikaelinpoika Baltin tekemä.

Kirkosta noin 450 metriä etelään sijaitsee Laurinlähde, jota tarinoiden mukaan on käytetty alueen asujaimiston kastamiseen.

## Urut
Vuonna 1993 otettiin käyttöön kirkon nykyiset, pohjoissaksalaisen barokin tyylin mukaiset 40-äänikertaiset urut. Ne on valmistanut janakkalalainen Urkurakentamo Martti Porthan. Urkuja suunnittelevassa toimikunnassa olivat asiantuntijoina urkumusiikin professori Olli Porthan, joka myös soitti urkujen vihkimiskonsertin, ja urkuri Kalevi Kiviniemi, joka toimi urkurina vihkiäisjumalanpalveluksessa. Erikoisuutena ovat vaihtopillit, joilla urkujen viritys voidaan muuttaa keskisävelvireiseksi. Kirkon edelliset pneumaattiset urut oli valmistanut Kangasalan urkutehdas.

## Katso myös
*Luettelo Suomen keskiaikaisista kivikirkoista

## Lähteet

## Aiheesta muualla

*
*Janakkalan seurakunta: Kuvia Pyhän Laurin kirkosta ja sen ympäristöstä 
*  
*
Battle.net

**Battle.net** on Blizzard Entertainmentin kehittämä online-pelaamiseen ja digitaalinen jakeluun keskittyvä palvelu. Battle.net on paitsi Blizzardin verkkosivuston nimi, myös sen asiakasohjelma, joka mahdollistaa pelien ostamisen ja automaattisen päivittämisen ja sisältää mm. chatti- ja maksutoiminnot. Battle.netin kautta pystyy lisäämään peliaikaa joihinkin peleihin, ostamaan pelejä ja niiden lisäosia, sekä muita fanituotteita ja tavaroita.

Se käynnistettiin tammikuussa 1997 *[[Diablo (videopeli)|Diablon]]* ilmestyttyä. Battle.net uudistettiin ja 2.0-versio julkaistiin maaliskuussa 2009.

Muita Battle.netissä pelattavia pelejä ovat *[[StarCraft]]*, *[[Warcraft II: Tides of Darkness|Warcraft II: Battle.net Edition]]*, *[[Diablo II]]*, *[[Warcraft III: Reign of Chaos]]*,  *[[World of Warcraft]]*, *[[StarCraft II: Wings of Liberty]]*, *[[Diablo III]]*, *[[Hearthstone: Heroes of Warcraft]]*, *[[Heroes of the Storm]]* ja *[[Overwatch]]*.

Battle.netillä on nykyään lähes 12 miljoonaa aktiivista käyttäjää ja se on Blizzardin mukaan maailman suurin online-pelaamisen tarkoitettu palvelu.

Blizzard on ilmoittanut muuttavansa palvelun nimeksi *Blizzard Tech*, mutta merkittäviä muutoksia ei ole vielä tapahtunut.
Blizzard on perunut muutoksen palvelun nimeen.

## Vuoden 2012 tietomurto

Palvelu hakkeroitiin 4. elokuuta 2012, jolloin murtautujat saivat haltuunsa käyttäjien sähköpostiosoitteet, turvakysymysten vastaukset ja salakirjoitetut salasanat.

## Lähteet

## Aiheesta muualla
* Viralliset kotisivut
Mariner 4

**Mariner 4** oli Mariner-ohjelman neljäs miehittämätön avaruusluotain, joka teki ensimmäisen onnistuneen Marsin ohilennon ja lähetti Maahan ensimmäiset kuvat planeetan pinnasta. Luotain oli suunniteltu tekemään lähihavaintoja Marsista ja välittämään ne Maahan, minkä lisäksi lennon muita tavoitteita olivat planeettojen välisen avaruuden hiukkasmittaukset ja kokemuksen kartuttaminen pitkistä planeettojen välisistä lennoista.

## Luotain
Mariner 4:n massa oli 260,68 kilogrammaa, ja luotaimen valmisti NASA:n Jet Propulsion Laboratory. Lento maksoi arviolta 83,2 miljoonaa Yhdysvaltain dollaria.

## Laukaisu ja lento Marsiin

Luotain laukaistiin 28. marraskuuta 1964 Atlas LV-3 Agena-D -raketilla Cape Canaveral Air Force Stationin laukaisukompleksi 12:sta, ja se ohitti Marsin 14.–15. heinäkuuta 1965 lähimmillään 9&nbsp;846 kilometrin etäisyydeltä.

## Marsin ohilento ja luotaimen viimeiset vuodet
Luotain lähetti maahan 21 kokonaista kuvaa ja 21 ensimmäistä kuvaraitaa 22. kuvasta, jotka kattoivat noin prosentin Marsin pinnasta.

Luotainmissio tuotti 5,2 miljoonaa bittiä dataa. Mariner 4:n hyötykuormat toimivat tehtävän alusta loppuun luotaimen helmikuussa 1965 rikkoutunutta Geiger-Müller -putkesta koostunutta säteilymittaria lukuun ottamatta. Tätä aiemmin luotaimen plasmatutkimuslaitteisto oli tosin vioittunut laitteiston korkeajännitepuolen vastuksen rikkoutuessa joulukuussa 1964. Tutkimuslaitteisto saatiin tosin käyttökelpoiseksi uudelleenkalibroinnilla.Marsin pinnanmuodot muistuttivat Marinerin ottamissa kuvissa Kuun pinnanmuotoja. Tällaiset pinnanmuodot ovat tosin osoittautuneet Marsille epätyypillisiksi myöhempien tutkimustiedon valossa, sillä niitä esiintyy vain Mariner 4:n kuvaamalla geologisesti vanhemmalla alueella. Luotaimen avulla saatiin myös tietoa Marsin olosuhteista. Mittausten perusteella planeetan päivälämpötila oli –100 celsiusastetta, ja ilmakehän paine 4,1–7 millibaaria. Luotaimen mittausten mukaan Marsin ympärillä ei ollut magneettikenttää, minkä perusteella arveltiin, että planeetan ilmakehä ja pinta olivat täysin alttiita kosmiselle säteilylle.

Marsin ohilennon jälkeen Mariner 4 jatkoi lentoaan vielä kaksi ja puoli vuotta Aurinkoa kiertävällä radalla. Luotaimen asennonsäätöjärjestelmän ajoaine loppui 7. joulukuuta 1967, ja siihen törmäsi kolme päivää myöhemmin 10. – 11. joulukuuta ainakin 83 mikrometeoroidia, jotka sotkivat luotaimen asennon heikentäen samalla luotaimen radiosignaalin laatua. Yhteys Mariner 4:n kanssa katkaistiin lopullisesti 21. joulukuuta 1967.

## Lähteet

## Aiheesta muualla

*JPL - Past Missions: Mariner 3&4
Newtonin lause

**Newtonin lause** on Isaac Newtonin keksimä geometrian tulos.

Olkoon ABCD ympyrän ympäri piirretty nelikulmio. Sivutkoon janat AB, BC, CD ja AD ympyrää pisteissä E, F, G ja H. Tällöin janat AC, EG, BD ja FH leikkaavat samassa pisteessä.

Todistus: Olkoon O EG:n ja FH:n leikkauspiste ja X EH:n ja FG:n leikkauspiste. Koska D on pisteiden G ja H kautta kulkevien tangenttien leikkauspiste, ovat Pascalin lauseen mukaan (sovellettu kuusikulmioon EGGFHH) O, D ja X samalla suoralla. Vastaavasti soveltamalla Pascalin lausetta pisteisiin E, E, H, F, F ja G huomataan, että B, X ja O ovat samalla suoralla.

Tällöin B, O ja D ovat samalla suoralla, jolloin janat EG, BD, ja FH leikkaavat samassa pisteessä, O. Vastaavasti janat AC, EG ja FH leikkaavat pisteessä O, mikä oli todistettava.
Rin Tin Tin

**Rin Tin Tin** on useille televisiossa ja elokuvissa esiintyneille saksanpaimenkoirille annettu nimi.

## Historia

Ensimmäinen Rin Tin Tin syntyi lokakuussa 1918 Lorrainessa Ranskassa. Sen Betty-emä synnytti viisi pentua, joista vain kaksi selviytyi: narttu Nannette ja uros Rin Tin Tin. Amerikkalainen Lee Duncan otti koirat huostaansa ja opetti niille temppuja. Hän oli vaikuttunut siitä, kuinka hyvin saksanpaimenkoirat oppivat eri asioita.

Ensimmäisen maailmansodan loputtua Duncan päätti viedä koirat mukanaan kotiinsa Los Angelesiin. Nannette sairastui laivamatkalla New Yorkiin ja kuoli junamatkalla Kaliforniaan. Vuonna 1922 Duncan järjesti esityksiä, joissa Rin Tin Tin hämmästytti yleisöä esimerkiksi hyppäämällä 13½ jalan (4,1 metrin) korkeudelle. Darrell Zanuck tarjosi Duncanille 350 dollaria, jos hän saisi kuvata koiraa filmille. Duncan suostui, koska hän arveli siitä olevan hyötyä.

Eräänä päivänä Duncan oli kävelemässä kuvausalueella. Hän huomasi erään elokuvan kuvauksissa, että elokuvaa varten koulutettu susi ei suostunut tottelemaan sille annettuja käskyjä, joten hän ehdotti kohtaukseen Rin Tin Tiniä. Tuosta elokuvasta alkoi Rin Tin Tinin filmiura. Elokuva oli Warner Brothersin tuottama, ja sen nimi oli *Man from Hell's River*. Elokuvasta tuli erittäin suosittu.

Rin Tin Tin näytteli kaikkiaan 26 elokuvassa ennen kuin se kuoli 10. elokuuta 1932 Los Angelesissa Yhdysvalloissa.

## Ensimmäisen Rin Tin Tinin jälkeen

Duncan nimesi Rin Tin Tinin pennun Rin Tin Tin junioriksi. Myös tästä koirasta tuli elokuvatähti. Juniorin pennuista tuli niin ikään kuuluisia. Rin Tin Tin III:lla ja Rin Tin Tin IV:lla oli oma tv-sarja nimeltä *The Adventures of Rin Tin Tin* vuosina 1954-59. Lee Duncan kuoli vuonna 1960, mutta Jannettia Brodsgaard Propps jatkoi alkuperäisen Rin Tin Tinin jälkeläisten jalostusta. Proppsin sanojensa mukaan "There Will Always Be a Rin Tin Tin!" (Aina tulee olemaan Rin Tin Tin!). Proppsin kuoltua vuonna 1988 hänen tyttärentyttärensä Daphne Hereford jatkoi koirien kasvatusta ja koulutusta.

## TV-sarja ja sarjakuvalehti

Suomessa esitettiin 1960-luvulla vuosina 1954-1959 tehtyä lasten TV-sarjaa, jossa Rin Tin Tin (*Rinty*) oli Yhdysvaltain ratsuväen koulutettu koira. Rintyn paras ystävä oli pikkupoika Rusty, joka oli sotilasarvoltaan alikersantti. Sotilasarvon Rustylle antoi Rip Masters, jotta poika ja koira saattoivat jäädä Fort Apacheen..

Suomessa ilmestyi vuonna 1960 lyhyen aikaa sarjakuvalehti *Rin Tin Tin ja Rusty*, jonka jälkeen julkaistiin *Rin Tin Tin* -nimistä sarjakuvalehteä vuosina 1961-1964 (Kustannus Oy Pecos Bill) vuorokuukausittain Lassien kanssa. Ilmeisesti lisenssisyistä lehdessä ei enää ollut mukana Rustya ja muita televisiosarjan hahmoja. Sarjakuvalehdessä Rin Tin Tinin kumppanina olivat inuiittipoika Mukluk ja Red Johnson, jotka seikkailivat yhdessä Kanadan saloseuduilla. Lehti ilmestyi vuoroin väreissä ja vuoroin mustavalkoisena. Kakkossarjana Rin Tin Tinissä oli Paul Bunyan Jr.

## Katso myös

* Ran-Tan-Plan

## Lähteet

## Aiheesta muualla

* Kotisivut 
*
Pasianssi

**Pasianssit** ovat yksin pelattavia korttipelejä, joissa korttipakasta otetaan kortti kerrallaan ja yritetään koota ne tietyllä tavoin. Kun tämä on onnistunut, peli on ”mennyt läpi”.

## Historiaa
Pelin suomenkielinen nimi tulee sen ranskankielisestä nimestä *patience* [pasjɑ̃s], joka tarkoittaa kärsivällisyyttä. Peli ei alun perin ole kuitenkaan ranskalainen, mutta se tuli suosituksi Ranskassa 1800-luvun alkupuoliskolla. Kirjallisuudessa pasianssiin on viitattu jo 1700-luvulla, mutta peli lienee tätä huomattavasti vanhempi.

## Pasiansseja
Ehkä yleisin pasianssipeli on Klondike-pasianssi. Siinä tarkoituksena on järjestää kortit maittain ja suuruusjärjestykseen. Toinen varsinkin tietokonepelinä suosittu pasianssi on Spider.

* Klondike-pasianssi
* Kello-pasianssi
* Kolmentoista pyramidi
* 6-keskellä/seiskat-sivulla
* Viimeinen monarkki
* Kalat
* Taikuri
* Punaristi
* Sirkus
* Kaksoisolento
* Ässät jonoon
* Kuninkaan hauta eli Napoleonin hauta
* Vapaakenttä
* Spider-pasianssi
* Canfield

Pasiansseista on tehty myös runsaasti tietokonepelejä, kuten Microsoft Windowsin oletuspasianssit, PySol tai useiden Linux-jakeluiden mukana tuleva AisleRiot.

## Lähteet

## Kirjallisuutta
* 
* 
* 
* 
* 
* 
* 

## Aiheesta muualla

* Pasianssi.net - näyte useista versioista.
* Pasianssi1.fi - kokoelma suosituimmista ilmaisista pasianssipeleistä.
Holy Diver

**Holy Diver** on Dion vuonna 1983 julkaistu debyyttialbumi. Ronnie James Dio aloitti albumin teon heti Black Sabbathista poistuttuaan. Nimikappaleen lisäksi muita tunnettuja kappaleita levyllä ovat "Rainbow in the Dark", "Stand Up and Shout" ja "Don't Talk to Strangers". Kaikkien yhdeksän kappaleen tekstit ovat Ronnie James Dion kirjoittamia. Albumi myi platinaa Yhdysvalloissa. Kappaleista "Holy Diver" ja "Rainbow in the Dark" on tehty musiikkivideot. Albumia pidetään yleisesti Heavy Metal-klassikkona, ja sen vaikutus koko moderniin metallimusiikkiin on valtava.

## Saavutukset
### RIAA:n sertifikaatit

## Kappaleet
#
#
#
#
#
#
#
#
#

## Kokoonpano
*Ronnie James Dio – laulu, koskettimet
*Vinny Appice – rummut
*Jimmy Bain – basso, koskettimet
*Vivian Campbell – kitara

## Tuotanto
*Ääniteknikot – Angelo Arcuri ja Ray Leonard
*Masterointi – George Marino Sterling Sound -studioilla New Yorkissa

## Muuta
*Kannen kuvan on piirtänyt Randy Berrett.
*Levy Sijoittui Radio Rockin 100 Kaikkien Aikojen Rock-albumia äänestyksessä sijalle 7.
*Killswitch Engage on tehnyt "Holy Diverista" coverin, jonka musiikkivideo mukailee alkuperäistä videota.

## Lähteet
Brita Koivunen

**Brita Lemmikki Einiö** (o.s. **Koivunen**; ) oli suomalainen iskelmälaulaja. Hänen tunnetuimpiin levytyksiinsä kuuluvat käännösiskelmät ”Suklaasydän” (1956), ”Sävel rakkauden” (1957) ja ”Mamma, tuo mies mua tuijottaa” (1958). Nämä levyt ilmestyivät niin sanottuina savikiekkoina, joka oli Suomessa tuolloin vielä pääasiallinen äänitteiden julkaisuformaatti. ”Suklaasydämen” alkuperäisversion ”Mama’s Pearls” levytti yhdysvaltalainen laulaja Margaret Whiting, mutta levy jäi kotimaassaan melko vähälle huomiolle. ”Suklaasydämen” Suomessa saavuttamaa suosiota kuvastaa osaltaan se, että kappaleen taustalauluriffistä tuli yli 40 vuotta myöhemmin ''BumtsiBum!'' -ohjelman nimi.

## Elämä
Alun perin Koivunen nousi maineeseen voitettuaan vuonna 1954 Helsingin työväentalolla järjestetyn kilpailun. Hän teki ensimmäisen levytyksensä ”Naisen – miehen” Börje Lampeniuksen kanssa, esiintyi *Iskelmäkarusellissa* ja sai kiinnityksen Onni Gideonin orkesteriin. Hän levytti monipuolisen uransa aikana myös lastenlauluja 1960-luvulla, mutta jazzia hän pääsi julkaisemaan vasta vuonna 1985. Hänen suosikkiartistejaan jazzin alalta olivat Peggy Lee, Anita O’Day ja Mel Tormé. 

Brita Koivunen, Annikki Tähti ja Mauno Kuusisto ottivat vastaan Suomen ensimmäiset kultalevyt Kirsti Rautiaisen juontamassa Mainostelevision *Tupla tai kuitti* -ohjelmassa vuonna 1960.

Televisiossa Brita Koivunen esiintyi 1960-luvulla, joko yksin tai Eino Virtasen kanssa, muun muassa VEK-kolmikon (Jukka Virtanen, Aarre Elo ja Matti Kuusla) musiikkiohjelmissa sekä Aarne Tarkaksen sarjoissa *[[Sisarukset (televisiosarja)|Sisarukset]]* (1965–1966) ja *[[Kuten haluatte (televisiosarja)|Kuten haluatte]]* (1966–1970).

1990-luvun lopulla hän esiintyi 1950-luvun laulajatähdistä muodostetussa laulutriossa, jonka muita jäseniä olivat Pirkko Mannola ja Vieno Kekkonen. Koivusen vetäydyttyä terveyssyistä hänet korvasi triossa vuonna 2005 Marjatta Leppänen.

Brita Koivusen puoliso oli musiikin monitoimimies Paavo Einiö. Pariskunta avioitui vuonna 1955. Heillä oli yksi tytär ja kolme poikaa. Lapsista kaksi on adoptoituja. Einiö kuoli kesällä 2006.

Koivunen kuoli 12. huhtikuuta 2014 suolistosyöpään. Hän vietti viimeiset vuotensa hoitokodissa Helsingin Töölössä.

## Diskografia
* Brita Koivunen ja Olli Hämeen kvintetti (1957)
* Brita ja Eikka laulavat lapsille (1960)
* Brita Koivunen ja Eino Virtanen (1963)
* Brita Koivunen (1974)
* Unihiekkaa (1978)
* Sävelkansio (1979)
* As time goes by (1985)
* Unohtumattomat (1992)
* Brita, Pirkko ja Vieno – Kulta-ajan tähdet (1997)
* 20 suosikkia – Suklaasydän (1997)

## Lähteet

## Aiheesta muualla
* Brita Koivunen Pomus.netin tietokannassa
* 
* Yle Elävä arkisto: Brita Koivunen lauloi itäisiinkin sävelmiin jazzin svengin
*
Kirkkokangas

**Kirkkokangas** on kaupunginosa Oulussa Oulujoen itärannalla, noin viiden kilometrin päässä keskustasta. Kirkkokangas on aiemmin ollut osa lakkautettua Oulujoen kuntaa, ja siellä sijaitsee Oulujoen kirkko. Kaupunginosassa asuu noin 750 asukasta.

Kirkkokangas sijaitsee Myllyojan eteläpuolella, ja kaikki tärkeimmät peruspalvelut on keskitetty pääosin Myllyojan keskukseen.

Maastoltaan Kirkkokangas on mäntymetsävaltaista, vielä väljästi rakennettua lähiöaluetta. Oulujoen rantamaisemaan kuuluvat niin metsät kuin rantapellotkin.

## Lähteet

## Aiheesta muualla
Ulkosanki

**Ulkosanki** on Oulun kaupunginosa Sanginjoen pohjoisrannalla, noin kymmenen kilometriä itään kaupungin keskustasta. Ulkosanki kuuluu Sanginsuun suuralueeseen.

Pääosin Ulkosanki on rakentamatonta metsä- ja suoaluetta. Asutus keskittyy täysin Sanginjoen varteen, joka on myös kaupunginosan eteläraja. Asukastiheydeltään Ulkosanki on yksi Oulun harvimmin asuttuja kaupunginosia. Alueen pääväylä on Sanginsuusta Sanginjoen kylään Muhokselle johtava Sanginjoentie.

## Lähteet

## Aiheesta muualla
Kyllikki

**Kyllikki** on Kalevalassa Lemminkäisen vaimo. Hän on iloinen ja tanssii mielellään. Köyhempään sukuun syntynyt Lemminkäinen ryöstää hyväsukuisen Kyllikin Saarelta vaimokseen. Lemminkäinen lupaa tälle, ettei mene sotiin, jos vaimo ei lähde kylille. Nähdessään Lemminkäisen kotirakennukset Kyllikki haukkuu ne nälkäraunioiksi. Lemminkäinen lupaa tehdä uuden, paremman kodin.

Lemminkäistä ei kerran kuulunut takaisin kalasta yöksi kotiin, joten vaimo kuitenkin lähti kylille, jolloin Lemminkäinen lähtee sotimaan ja kosimaan Pohjan neitoa.

## Galleria


Johan Kortman - Abduction of Kyllikki.jpg|*Kyllikin ryöstö*, Johan Kortman, 1890
Joseph Alanen - Abduction of Kyllikki.jpg|*Kyllikin ryöstö*, Joseph Alanen, 1916–1917


## Lähteet
### Viitteet
Niiles

**Niiles** on asumaton ja pääosin metsä- sekä suoalueita käsittävä Oulun kaupunginosa Hiukkavaaran suuralueella, noin kymmenen kilometriä itään kaupungin keskustasta. Kaupunginosa rajoittuu pohjoisessa Saviharjuun, idässä Ulkosankeen ja Sanginsuuhun, etelässä Puolukkakankaaseen ja Kivikkokankaaseen sekä idässä Hiukkavaaraan ja Haukkasuohon. Niiles on Oulun 91. kaupunginosa.

Kaupunginosan merkittävimmät alueet ovat Valkiaisjärvi sekä Niilesjärvi, joiden rannalle on noussut kesäasutusta. Järvien rannoilla on myös kaupungin ylläpitämät uimarannat. Alueelle suunnitellaan lisärakentamista.

## Lähteet

## Aiheesta muualla
Henry Lincoln

**Henry Lincoln**, oik. Henry Soskin (1930 – 2022), oli englantilainen näyttelijä, televisiotoimittaja ja kirjailija. Hän tuli tunnetuksi yhtenä kirjan *[[Pyhä veri, pyhä Graal]]* kirjoittajista sekä Rennes-le-Châteaun "pyhää geometriaa" käsittelevistä dokumenttifilmeistään .

## Lähteet

## Aiheesta muualla
*Guardian.co.uk
Letto

**Letto** on Suomessa kehitettyyn metsätyyppioppiin kuuluva runsasravinteinen puuton suotyyppi eli ravinteinen avosuo.

## Syntyminen
Letto muodostuu runsasravinteiselle kalkkipitoiselle paikalle. Jos letto kuivuu, paikalle tulee yleensä lehtomaista kangasta tai lehtoa. Jos taas leton turvekerrokset pääsevät kasvamaan liikaa, sen ravinteisuus köyhtyy, lettolajit väistyvät ja tilalle kasvaa räme.

## Esiintyminen ja tyypit
Lettoja tavataan Suomessa lähinnä pohjoisessa, aapasoiden yhteydessä.
### Varsinainen letto (VL)
Varsinaiset letot ovat vähärimpisiä. Ne voidaan jakaa edelleen alatyyppeihin vallitsevan sammallajin mukaan.
*Paludella-letto eli lähdeletto (LäL) rassisammal
*Scorpidium-letto (ScL) lettolierosammal
*Intermedius-Campylium-letto (IntL) lettosirppisammal ja lettoväkäsammal
*Warnstorfii-letto (WaL) heterahkasammal
*Recurvum-seinäsammal-letto (RecL)
*Schoenus-letto (SchL) ruosteheinä

### Rimpiletto (RiL)
Rimpiletot ovat erittäin märkiä, rimpien osuus pinta-alasta on yli puolet. Lettolierosammal, lettoväkäsammal ja keräpäärahkasammal ovat rimpilettojen tunnusomaisia sammalia. Kasvilajeja on kuitenkin yleensä vähemmän kuin varsinaisissa letoissa.
*Scorpidium-rimpiletto (ScRiL) eli mustarimpiletto
*Subsecundum-rimpiletto (SubRiL) eli kalvasrimpiletto

## Kasvillisuus
Letoissa esiintyy rehevää kasvillisuutta, esimerkiksi kämmeköitä ja suovehkaa. Valtalajina pohjakerroksessa ovat ruskosammalet. Kasvualusta on ravinteikas ja usein vain lievästi hapan, jopa neutraali tai emäksinen. Rahkasammalista esiintyy sellaisia vaateliaita lajeja kuin lettorahkasammal. Varpuja on hyvin vähän mutta ruohoja runsaasti kuten nevoilla. Metsä- ja niittykasveista tavanomaisia ovat muun muassa kielo, oravanmarja, nurmitatar sekä ojakellukka. Myös lettosaraa ja äimäsaraa esiintyy yleisesti.

## Lähteet
* Miettinen M., Huhta V., Mikkola K., Häyrinen U., Kuronen I., Rapeli M. 1978. Suoaapinen. Julkaisija: Suomen luonnonsuojeluliitto, ss. 28–30.
Aleksis Kiven elämä

**Aleksis Kiven elämä** on suomalainen elokuva Suomen kansalliskirjailija Aleksis Kivestä. Sen on ohjannut Jari Halonen ja käsikirjoittanut Jari Halonen Kauko Röyhkän ja Jorma Tommilan kanssa. Aleksis Kiveä esittää Marko Tiusanen. Jari Salmi on Kiven lähin ystävä Emil Nervander.

Elokuva kuvaa Kiven elämää heti kohta ylioppilaaksi tulosta alkaen aina kuolemaan saakka.

Elokuva jäi Aleksis Kiven isää näytelleen Veikko Sinisalon viimeiseksi elokuvarooliksi.

## Rooleissa

## Lähteet
* 
*
Neva (suotyyppi)

**Neva** on Suomessa kehitettyyn metsätyyppioppiin kuuluva suotyyppi, joka on puuton avosuo. Veden korkeuden vaihtelut voivat olla verrattain suuret.

Nevalla voi olla suonsilmäkkeitä, joissa suovesi on niin lähellä maanpintaa, että se peittää kasvillisuuden.

## Kasvillisuus
Nevoilla on sarakasveja paljon, mutta varpuja vähän. Kenttäkerroksen yleisimpiä varpuja on isokarpalo. Muita nevoilla esiintyviä kasveja ovat muun muassa kihokit. Pohjakerroksen muodostavat rahkasammalet. Puut ja pensaat puuttuvat lähes tyystin vetisyyden vuoksi tai kasvavat vain metrin, parin mittaisiksi.

## Nevojen muodostuminen
Nevat ovat syntyneet korpien tai rämeiden vettyessä tai primäärisinä suotyyppinä vesistön kasvettua umpeen tai maan kohoamisen takia meren rannoilla. Nevoja on Suomen suoalueista noin viidennes, pääosin Pohjois-Suomessa, joissa esiintyy hyvin laajojakin avosoita. Suurimpia nevoja Suomessa oli Posoaapa, joka jäi Lokan tekojärven alle. Neva eli avosuo voidaan myös kuivattaa ojittamalla, jolloin siellä voidaan aloittaa turvetuotanto.

## Nevatyypit
*Suursaraneva* eli *saraneva* on märkä, täysin puuton, mutta vedetön nevatyyppi, jossa kasvaa korkeaa saraa. Niillä esiintyy esimerkiksi pullosaraa ja jouhisaraa sekä okarahkasammalta, samoin kuin raatetta ja järvikortetta. Sararahkasammal on saranevojen tyypillisin sammal.

*Kalvakkaneva* eroaa saranevasta pääasiassa siksi, että siellä kasvaa vähemmän ruohoja. Vallitseva tyyppikasvi on kalvakkarahkasammal, joka peittää yleensä hyvin yhtenäisesti suon pintaa. Kalvakkanevoja on varsinkin Etelä-Suomessa ja Keski-Pohjanmaalla.

*Lyhytkorsinevalla* kasvaa vain vähän saroja, mutta sen sijaan tupasvillaa, tupasluikkaa ja leväkköä. Rahkasammal peittää usein suon pinnan yhtenäisenä kerroksena. Lyhytkortinen neva on tyypillinen aapasoilla.

*Rimpinevat* ovat märimpiä nevoja, joiden pinnasta yli puolet on rimpiä. Niitä esiintyy varsinkin Pohjois-Suomessa aapasoilla. Rimpinevojen kenttäkerroksen kasveihin lukeutuvat esimerkiksi monitähkävilla, raate, järvikorte sekä sarat.

*Rahkaneva* on nevatyypeistä kuivin, ruskorahkasammal peittää suon pinnan yhtenäisenä kerroksena. Muitakin rahkasammalia tosin esiintyy ja joskus kitukasvuisia mäntyjäkin. Rahkaneva voi liittyä saumatta rahkarämeeseen.

*Ruohoneva* on ruohoinen neva.

## Lähteet

## Aiheesta muualla
* Miettinen M., Huhta V., Mikkola K., Häyrinen U., Kuronen I., Rapeli M. 1978. Suoaapinen. Julkaisija: Suomen luonnonsuojeluliitto, ss. 28-30.
Primääritunteet

**Primääritunteet** (primaaritunteet) ovat joukko tunteita, jotka syntyvät ulkoisen pakotteen johdosta. Sen sijaan *sekundääritunteet* ovat tunteita, joissa reagoidaan omiin tunteisiin (esimerkiksi suuttumus pelon johdosta) tai jotka johtuvat epämääräisestä syystä (paha olo). 

Primääritunteet voidaan jakaa adaptiivisiin eli mukautuviin sekä epäadaptiivisiin primaaritunteisiin.

Adaptiiviset primaaritunteet
* perusemootiot 
** menetyksen johdosta koettu suru
** rikkeen johdosta koettu suuttumus
** uhkatilanteessa koettu pelko
* tuntemukset
** epävarmuus
** hallinnan tunne
*emotionaalinen tuska (mm. masennus ja alakulo)

Epäadaptiiviset primaaritunteet
* läheisyyden pelko
* häpeä
* turvattomuus

## Lähteet
Votjakkien autonominen alue

**Votjakkien autonominen alue** () oli vuosina 1920-1934 Neuvostoliitossa Venäjän neuvostotasavallassa ollut itsehallinnollinen alue, joka  käsitti nykyisen Udmurtian tasavallan alueen. Alue perustettiin 4. marraskuuta 1920. Udmurteista käytettiin tuolloin nimeä votjakit. Vuoden 1932 alusta lähtien sen nimi muutettiin **Udmurttien autonomiseksi alueeksi** ja 28. joulukuuta 1934 se korotettiin Udmurtian autonomiseksi sosialistiseksi neuvostotasavallaksi. Alueen pääkaupunki oli Iževsk.
Lohko (jaksollinen järjestelmä)

Alkuaineet voidaan jaksollisen järjestelmän sisällä tai ohella lukea eri **lohkoihin** sen perusteella, millä orbitaalilla kvanttimekaniikan perusteella kunkin alkuaineen korkeaenergiaisin elektroni todennäköisesti sijaitsee.

Näin on alkuaineet jaettu viiteen lohkoon:
* s-lohko (sisältää vedyn, heliumin, alkalimetallit ja maa-alkalimetallit)
* p-lohko (sisältää boori-, hiili- ja typpiryhmän, kalkogeenit, halogeenit sekä jalokaasut)
* d-lohko (sisältää siirtymämetallit)
* f-lohko (sisältää lantanoidit ja aktinoidit)
* g-lohko

Toistaiseksi ei ole havaittu tai onnistuttu valmistamaan yhtään alkuainetta, joka kuuluisi g-lohkoon, mutta alkuaine 121, jolla on työnimi unbiunium, olisi laskennallisesti tämän lohkon ensimmäinen alkuaine.
Turkestan

**Turkestan** on noin viiden miljoonan neliökilometrin laajuinen alue Keski-Aasiassa. Se muodostaa pääosan Uzbekistanin, Turkmenistanin, Tadžikistanin, Kazakstanin ja Kirgisian alueista.  Länsi-Turkestaniin luetaan kuuluvaksi myös Afganistanin pohjoisosa eli niin sanottu Afganian Turkestan. Itä-Turkestan eli Kiinan Turkestan eli Xinjiang kuuluu Kiinaan. 

Länsi-Turkestania hallitsivat 500-luvulle sassanidit, ja 900-luvulle se oli islaminuskoisten samanidien vallassa. Alue on saanut nimensä sen 1500-luvun alkupuoliskolla sitä asuttaneilta turkinsukuisilta uzbekeilta ja turkmeeneilta. Itä-Turkestan on 1700-luvulta ollut Kiinan vallassa. 

Länsi-Turkestan joutui 1860-luvulla Venäjän vallan alle, kun Taškentin, Samarkandin, Hivan ja Buharan kaanikunnat yhdistettiin Venäjän Turkestaniksi. Venäjän vallankumouksen jälkeen vuonna 1918 alueelle muodostettiin Turkestanin autonominen sosialistinen neuvostotasavalta, joka myöhemmin jaettiin pienempiin hallintoyksiköihin.

Kiinan kansantasavallan Xinjiang on alueen vanhimman turkinsukuisen kansan uiguurien kotimaa.

## Lähteet

## Aiheesta muualla
John Eliot Gardiner

**John Eliot Gardiner** (s. 20. huhtikuuta 1943 Fontmell Magna, Dorset, Englanti) on brittiläinen kapellimestari, joka on tunnettu barokkimusiikin tulkinnoistaan periodi-instrumenteilla.

Gardinerin suurimpia musiikillisia kiintymyksenkohteita on Claudio Monteverdi, ja hän perusti säveltäjän kunniaksi *Monteverdi Orchestran* vuonna 1968. Vuonna 1977 sen jäsenistä muodostettiin Englannin barokkisolistit -orkesteri. Vuonna 1990 hän perusti uuden orkesterin klassisen ja romantiikan ajan musiikin esittämiseen, nimeltään Orchestre Révolutionnaire et Romantique. Gardiner on tehnyt suuren määrän levytyksiä paitsi barokin ajan musiikista, josta hänet parhaiten tunnetaan, myös klassisen ja romantiikan ajan musiikista. Gardiner sai aatelisarvon vuonna 1998.

## Teoksia
*
Frans Brüggen

**Frans Brüggen** (30. lokakuuta 1934 Amsterdam – 13. elokuuta 2014 Amsterdam) oli hollantilainen kapellimestari ja nokkahuilunsoittaja.

Brüggen nimitettiin vuonna 1955 Haagin kuninkaallisen konservatorion professoriksi 21 vuoden ikäisenä. Brüggen johti monia merkittäviä orkestereita, muun muassa Concertgebouw-orkesteria, ja loi merkittävän uran solistina.

Vuonna 1981 Brüggen perusti Lucy van Daelin ja muiden kanssa Orchestra of the Eighteenth Centuryn.

## Lähteet

## Aiheesta muualla
*Website of the Recorder Home Page: Recorded Recorders
Karl Böhm

**Karl Böhm** (28. elokuuta 1894 Graz – 14. elokuuta 1981 Salzburg) oli huomattava itävaltalainen kapellimestari. Ennen musiikille antautumistaan hän väitteli lakitieteen tohtoriksi.

Bruno Walter kiinnitti Böhmin Baijerin valtionoopperaan Münchenissä  vuonna 1921. Sen jälkeen hän toimi vuodesta 1927 Darmstadtissa, vuodesta 1931 Hampurissa ja vuodesta 1934 Dresdenin Semper-oopperassa ja Dresdenin Staatskapelle -orkesterin ylikapellimestarina. Vuonna 1943 hän siirtyi Wienin valtionoopperaan. Böhm toimi myös Wienin filharmonikkojen ja Lontoon sinfoniaorkesterin vierailevana kapellimestarina.

Böhm kantaesitti Dresdenissä Richard Straussin oopperat *Die schweigsame Frau* (1935) ja *Daphne* (1938). Hänen ohjelmistonsa muita keskeisiä säveltäjiä olivat Mozart, Beethoven, Brahms, Wagner ja Bruckner.

Karl Böhm on näyttelijä Karlheinz Böhmin (s. 1928) isä.
Carlo Maria Giulini

**Carlo Maria Giulini** (9. toukokuuta 1914 Barletta – 14. kesäkuuta 2005 Brescia) oli italialainen kapellimestari.

Giulini johti Milanon La Scalassa vuosina 1953–1956. Vuodesta 1968 hän keskittyi orkesteriteoksiin. Hän toimi Chicagon sinfoniaorkesterin päävierailijana vuosina 1969–1972 ja Wienin sinfonikkojen ylikapellimestarina vuosina 1973–1976. Vuosina 1978–1984 hän oli Los Angelesin filharmonikkojen ylikapellimestari. Giulini johti vierailevana kapellimestarina myös monia muita maailman johtavia orkestereita. Hänen levytystuotantonsa käsittää suuren määrän ooppera- ja orkesteriteoksia.

## Lähteet

## Aiheesta muualla
* Carlo Maria Giulinin Diskografia
Jorma Etto

**Jorma Heikki Etto** (vuoteen 1940 **Erving**; 13. lokakuuta 1931 Rovaniemi – 15. joulukuuta 2016 Rovaniemi) oli suomalainen toimittaja ja kirjailija sekä kirjastonhoitaja.

## Ura
Etto oli koulutukseltaan yhteiskuntatieteiden kandidaatti. Hän toimi muun muassa Rovaniemen kaupunginkirjaston johtajana vuosina 1961–1986 sekä pohjoissuomalaisen kulttuurilehti *[[Kaltio]]n* päätoimittajana 1964–1965. Hänen tuotantoonsa kuuluu romaaneja, novellikokoelmia, runokokoelmia ja näytelmiä. Lisäksi hän on suomentanut lukuisia teoksia, muun muassa James Joycea ja Mark Twainia.

Eton varhaiset teokset olivat satiirin sävyttämiä, mutta sittemmin hänestä kehittyi pohjoisten aiheiden kuvaaja, Pohjolan asukkaiden puolestapuhuja. Hänen omimpana alanaan voidaan pitää näytelmiä, joista osa syntyi yhteistyössä Oiva Arvolan kanssa.

Eton tuotantoon kuuluu laajalti tunnettu runo ”Suomalainen” (runokokoelmasta *Ajastaikaa*, 1964), jota presidentti Urho Kekkonen siteerasi uudenvuodenpuheessaan ja Suomen itsenäisyyden 50-vuotisjuhlassa Helsingin jäähallissa vuonna 1967. Runo alkaa sanoilla:

:”Suomalainen on sellainen joka vastaa kun ei kysytä,
:kysyy kun ei vastata, ei vastaa kun kysytään...”

## Tuotanto
### Proosaa
* 
* 
* 
* 
* 
* 
*  

### Runokokoelmia
* 
* 
* 
* 
* 
* 
* 
* 
* 

### Näytelmiä
* *Helvetin 16* (Oiva Arvolan kanssa, 1968)
* *Oksat ja omenat* (1969)
* *Hyvää iltaa – henki menee: Poromies Heikin seikkailut sota-ajassa* (Oiva Arvolan kanssa, 1970)
* *Rakkaudesta viis eli Madame B:n asiakkaat* (Oiva Arvolan kanssa, 1970)
* *Jietaran juustoista* (Oiva Arvolan kanssa, 1970)
* *Bändi (Kukkaiskansa)* (musikaali, 1971)
* *Saatanan seitsemäntoista: Kaamos-revyy* (Oiva Arvolan kanssa, 1972)
* *Häkki* (1974)
* *Valtias* (1975)
* *Läskikapina* (1980)

### Kuunnelmia
* *Isännät ja isäntien varjot: Kertomus talonpojan sortumisesta* (Pentti Haanpään samannimisen romaanin mukaan, 1973)

### Muuta tuotantoa
* 
* 
* 
* 
* 

### Muita
* *Ihmisen aikaa* (runoja ja lauluja, Markku Huhtamon esitys. Ensiesitys Ravintola Kaksi kanaa, myös TV1 1986, sävellykset  Matti ja Pirjo Bergström)
* *Mielisuosio* (TV 1 1987)
* *Välitila – the space between* (runo- ja kalligrafianäyttely Andrew Stevensonin kanssa 1996)

## Huomionosoituksia
Etolla on nimeään kantava katu (*Jorma Eton tie*) Rovaniemen keskustassa, hänen pitkäaikaisen työpaikkansa Rovaniemen kaupunginkirjaston (Lapin maakuntakirjaston) vierellä. Poikkeuksellisesti katu nimettiin jo nimensä kantajan eläessä.

## Lähteet

## Aiheesta muualla

* Lappilaisia kirjailijoita: Jorma Etto. Rovanieman kaupunki
* Jorma Etto, Rovaniemen kirjaston legendaarinen johtaja muistelee. Kirjastokaista-video
* Jorma Etto Lappeenrannan maakuntakirjaston Carelica-kirjailijat sivusto
* Jorma Etto Kirjasampo.fi:ssä
Jääpallon maailmanmestaruuskilpailut

**Jääpallon maailmanmestaruuskilpailut** on vuosittain pelattava Kansainvälisen jääpalloliiton hallinnoima jääpallomaiden maajoukkueturnaus.

Ensimmäiset maailmanmestaruuskisat pelattiin Suomessa vuonna 1957. Turnaukseen osallistui pitkään lajin perinteikkäät kansainvälisen jääpalloliiton perustajamaat Suomi, Ruotsi, Norja ja Neuvostoliitto. 1980-luvulla Yhdysvallat liittyi viidentenä maana mukaan. Vuonna 1991 mukaan tulivat Alankomaat, Unkari ja Kanada.  Neuvostoliiton hajoamisen jälkeen turnaukseen ovat osallistuneet Neuvostoliiton seuraajana Venäjä, sekä Kazakstan, joka on noussut myös merkittäväksi jääpallomaaksi.

2000-luvulla mukaan on tullut useita pienempiä jääpallomaita, minkä johdosta turnaus on pidetty useammassa tasoryhmässä. Turnaus järjestettiin joka toinen vuosi vuoteen 2003 saakka, ja välivuosina järjestettiin Government Cup -turnaus.

Maailmanmestaruuskisojen menestynein maa on Ruotsi, joka on voittanut mestaruuden 15 kertaa.

Vuoden 2026 kisat pelattiin ensimmäistä kertaa kymmeneen vuoteen ulkojäällä, Porissa. Kisoissa nähtiin voitto historian suurimmalla maalierolla, kun Ruotsi päihitti Unkarin maalein 34–0. Edellinen kisaennätys oli myös samojen joukkueiden nimissä, sillä Ruotsi voitti Unkarin vuonna 2025 lukemin 31–0.

## Osallistuneet maat (1957–2025)

## Mitalistit

## Mitalitaulukko

## MM-kisojen maalikuninkaat

Lähde:

## Eniten maaleja tehneet pelaajat

Tilanne vuoden 2017 jälkeen.

### A-ryhmän maalintekijät
# Sergei Obuhov Venäjä 154 maalia 12 MM-kisat
# Jevgeni Ivanuškin Venäjä 154 maalia 13 MM-kisat
# Sergei Lomanov jr Venäjä 148 maalia 15 MM-kisat
# Patrik Nilsson Ruotsi 111 maalia 11 MM-kisat
# Vjatšeslav Bronnikov Kazakstan 104 maalia 10 MM-kisat
# Sami Laakkonen Suomi 101 maalia 16 MM-kisat
# Daniel Andersson Ruotsi 88 maalia 7 MM-kisat
# Pavel Rjazantsev Venäjä 86 maalia 8 MM-kisat
# Christoffer Edlund Ruotsi 81 maalia 7 MM-kisat
# Ari Holopainen Suomi 78 maalia 10 MM-kisat

### B-ryhmän parhaat maalintekijät

Suluissa heidän osumansa A-ryhmän otteluissa:

# Sergei Tšernetski Valko-Venäjä 106 (47)
# Brandon Ellement Kanada 91 (3)
# Andras Kordisz Unkari 89 (0)
# Daren Richardson USA 78 (33)

## Katso myös
*Jääpallon naisten maailmanmestaruuskilpailut
*Jääpallon alle 23-vuotiaiden maailmanmestaruuskilpailut
*Jääpallon alle 19-vuotiaiden maailmanmestaruuskilpailut
*Jääpallon alle 17-vuotiaiden maailmanmestaruuskilpailut
*Jääpallon alle 17-vuotiaiden naisten maailmanmestaruuskilpailut
*Jääpallon alle 15-vuotiaiden maailmanmestaruuskilpailut

## Lähteet
Äänenmurros

**Äänenmurros** on pojilla ja tytöillä murrosiässä tapahtuva äänen pysyvä madaltuminen. Pojilla muutos on paljon voimakkaampi kuin tytöillä, sillä pojilla ääni madaltuu noin oktaavin verran ja tytöillä vain muutaman sävelen verran.

Äänenmurros alkaa joillakin jo 10–11 vuoden iässä, mutta joillakin vasta yli 16-vuotiaana. Keskimäärin se alkaa 14-vuotiaana. Äänenmurros kestää muutamasta kuukaudesta pariin vuoteen. Senkin jälkeen ääni vielä muuttuu ja kehittyy aina aikuisuuteen asti.

Pojilla äänenmurroksen aiheuttaa testosteronin vaikutuksesta tapahtuva äänihuulten kehitys ja kasvu. Samalla kurkunpää siirtyy edemmäs kaulassa ja sen kulma kapenee, minkä seurauksena kaulalle muodostuu näkyvä aataminomena.

On yleistä, että äänenmurroksen aikana pojan äänenkorkeus vaihtelee hallitsemattomasti.

## Laulajalla
Erityisiä huolia äänenmurros tuottaa laulajille, koska se saattaa merkitä järjestelmällisen harjoittelun ja esiintymisen katkeamista jopa vuosiksi. Aiemmin äänenmurroksen aikana pidettiin parempana, jos poika ei laulaisi ollenkaan, ja tätä saatetaan toteuttaa vielä joissakin musiikkilaitoksissa. Nykyään tosin poikia kehotetaan jatkamaan laulua äänenmurroksesta huolimatta, jottei laulun taito unohtuisi.

John Cooksey on kehittänyt poikien äänen mutaatiota kuvaavan tutkimustuloksiin perustuvan Cookseyn äänenmutaatiomallin, johon kuuluu viisi vaihetta. Ensimmäisessä vaiheessa on muuttumaton lapsen sopraanoääni ja viidennessä vaiheessa aikuisen baritoniääni. Äänen mutaatio on vähittäinen ja keskivaiheilla korkeat äänet korvautuvat falsetilla ja uudet matalat baritoniäänet ilmestyvät, kunnes lopulta korkeammat äänet katoavat tyystin.

## Lähteet
Uralsk

**Uralsk** eli **Oral** (, ), on kaupunki Uraljoen varrella Länsi-Kazakstanin alueella Kazakstanin luoteisosassa lähellä Venäjän vastaista rajaa. Vuonna 2012 kaupungissa asui noin 218&nbsp;000 asukasta.

Paikkakunta perustettiin ensin vuonna 1584, mutta se siirtyi nykypaikalleen vuonna 1613, kun Uralin kasakat rakensivat Uralin varrelle linnoituksen ja antoivat sille nimen **Jaitsk** Uraljoen silloisen nimen mukaan. Vuonna 1775 sekä joen että kaupungin nimi muutettiin Katariina II:n määräyksestä Uralskiksi.

Uralskissa on metalli-, elintarvike- ja pienteollisuutta sekä lämpövoimala. Kaupungin lähistöllä on öljy- ja kaasukenttiä. Kaupungissa toimii Länsi-Kazakstanin maatalous-tekninen yliopisto. Kaupungissa on teatteri.

Kaupungissa on jokisatama, rautatieasema ja kansainvälinen lentokenttä. Kaupunki on maanteiden risteyspaikkakunta.

## Väestön kehitys
* 67&nbsp;000 (1939)
* 99&nbsp;000 (1959)
* 134&nbsp;000 (1970)
* 199&nbsp;522  (1989)
* 194&nbsp;905 (1999)
* 202&nbsp;161 (2009)
* 218&nbsp;136 (2012, arvio)


Kuva: Akimat Uralsk.jpg| Kaupungintalo.
Kuva: Орал вокзалы.JPG| Rautatieasema.


## Lähteet

## Aiheesta muualla
Jääpallon maailmanmestaruuskilpailut 1961

**Jääpallon maailmanmestaruuskilpailut vuonna [[1961]]** olivat kautta aikain toiset jääpallon maailmanmestaruuskilpailut. Kisat pidettiin Norjassa. Osallistuneita maita oli neljä, Neuvostoliitto, Ruotsi, Suomi ja Norja. Isäntämaa Norja osallistui MM-kilpailuihin ensimmäistä kertaa. Mestari ratkaistiin yksinkertaisena sarjana, jossa kaikki pelasivat kerran kaikkia vastaan. Mestaruuden voitti Neuvostoliitto, se voitti turnauksen kaikki ottelunsa.

## Sarjataulukko

## Ottelut

----

----

----

----

----

## Parhaat pelaajat
*Paras maalivahti: Anatoli Melnikov (Neuvostoliitto)
*Paras puolustaja: Ulf Fredin (Ruotsi)
*Paras keskikenttäpelaaja: Bernt Skarnes (Norja)
*Paras hyökkääjä: Valentin Atamanitšev (Neuvostoliitto)

## Parhaat maalintekijät

;3 maalia
*  Tauno Timoska
*  Ole Martinsen
*  Valeri Maslov
*  Valentin Atamanitšev

## Mitalistijoukkueet

## Lähteet
Verkkosivusto

**Verkkosivusto** on joukko verkkosivuja ja niihin liittyviä resursseja (kuten kuvia ja muita tiedostoja), jota WWW-palvelin tarjoaa käyttäjille saman domain-nimen alla. Verkkosivusto yleensä keskittyy yhteen aiheeseen tai tarkoitukseen, kuten uutisiin, kaupankäyntiin, viihteeseen tai opiskeluun.

## Käyttötarkoituksia
Tyypillisiä verkkosivuja ovat ihmisten, yritysten, organisaatioiden, instituutioiden ja hallintoelimien kotisivut. Verkkosivuja käytetään myös tiedon jakamiseen (esimerkiksi Wikipedia ja muut wikit) sekä liiketoimintaan.

Näiden lisäksi on olemassa sivuja, joiden tarkoitus ei ole kertoa tietoa jostain määritetystä asiasta, vaan esimerkiksi koota muiden sivujen tiedot niin, että käyttäjät voivat niitä hakea (hakukone). Aiemmin suosittuja sivutyyppejä olivat myös esimerkiksi verkkoportaalit ja keskustelupalstat.

## Verkkosivujen tekeminen
Suosituin verkkosivujen tekemiseen käytettävä alusta on avoimen lähdekoodin WordPress. WordPressia käytetään yli 43 prosentissa kaikista maailman verkkosivustoista. Verkkosivuja voi tehdä myös erilaisilla kotisivukoneilla, jotka ovat yleensä kaupallisen yrityksen kehittämiä. Kotisivukoneissa on tyypillisesti muita avoimia alustoja vähemmän ominaisuuksia, mutta niitä on yleisesti helpompi käyttää.

Suosittuja staattisten verkkosivujen generaattoreita ovat esimerkiksi Jekyll, Hugo, Gatsby, Nuxt ja Docusaurus.

## Katso myös
* Portaali (internet)
* Verkkopalvelu
* Web-sovellus

## Lähteet

## Aiheesta muualla
Moona

**Moona** on suomalainen naisen nimi, monissa maissa esiintyvän Mona-nimen suomalainen vastine. Moonan nimipäivä on 15. kesäkuuta. Moona tuli almanakkaan vuonna 2005. Vuoden 2019 loppuun mennessä nimi on annettu noin 1870 henkilölle, joista suurin osa on syntynyt vuoden 1980 jälkeen.

## Tunnettuja Moona-nimisiä

* Moona Korkealaakso (s. 2002), suomalainen kestävyys- ja keskimatkojen juoksija
* Moona Talka (s. 1999), suomalainen jalkapalloilija

## Lähteet